钦定古今图书集成/方舆汇编/职方典/第1362卷 > 廉州府公署考 通志府志合载
## 钦定古今图书集成/方舆汇编/职方典/第1362卷 > 廉州府公署考 通志府志合载

本府。〈合浦县附郭。〉

府治　，明洪武二年建。

皇清康熙四年，知府陈良玉重修。

海防同知　：在府署东。

经历司　旧在府署东。康熙四年，建于鼓楼隙地。

照磨所　在府署西

司狱司　在合浦县西

广储仓　在府治西

预备仓　在“广储仓” 内。

察院行台　“在府治西。”

海北道公馆　在府治前，即旧察院改建。布政分司　在府治东。明洪武二年，同知邹源建。正统六年，知府朱勤、正德十年，知府向锦各修。嘉靖三十二年，知府何御重建制：中为堂、为串堂、为后堂、为耳房、为厨房；堂前左右为厢房、为仪门、为大门。万历四十五年，副使李守俊改为“海北道衙门。” 今修。

按察分司　在府治西。明正统六年，知府朱勤建。成化时知府李锦、弘治时知府王檵、正德时知府韩鸾各修。嘉靖三十二年，知府何御重建，制如布政分司，后改为山防公署。今圮。

合浦县治　原在府治东制。中为堂，后为串，堂左为库，前为仪门、大门。仪门东为土地祠，前为迎宾馆。仪门西为狱，堂东为县丞署，又前为典史署，堂西为主簿署。康熙十一年，知县游名柱重修大堂、串堂、大门、仪门较前伟丽。

还珠驿　原在县治西，今裁废。

河泊所　，在城南，今裁去。

阴阳学　旧在府治东，今废。

医学　旧在府治东，今废。

僧纲司　在东山寺

道纪司　在元妙观

官寨、丹兜场　白石、《白沙》、官寨、丹兜，今并白石场大使领之。

西盐白皮场　康熙元年迁界奉裁，八年展界复设。

高仰司　原在县治北一百二十里马栏墟；珠场司　在县治南六十里白龙寨。

永平司　在县治东北三百馀里，寨墟。

乌家驿　在县治西三十里。

白石驿　：在县治东一百里。

批验所　在石康墟，今裁。

外州县

钦州治　在城内后冈之上。明洪武五年，同知郭儁建。永乐十年，知州蔡惟溥重修。嘉靖十六年，知州林希元重建。制为后堂、串堂、大堂。堂左为吏目厅，后为库藏，堂，右为仪仗亭，为架阁，库，为耳房，又右为判官廨，堂前为皂隶亭。堂东西序为六房，分左右阶。阶下植松树，前为仪门。门外左为土地祠，为宾馆，右为牢狱。正中为谯楼，东为申明亭，西为旌善亭，外为大门，正街为照壁。万历三十七年，知州阮以临增建后楼，今毁。以“监军道改为州堂。” 崇祯十六年，知州许启洪修建后衙于道后。

守道分司　在州治西南。明正统五年建，今废。巡道分司　，在州治东南。明永乐十年，知州蔡惟溥建。万历三十六年，同知曾遇改为“监军道。” 今改为“州堂。”

督粮厅　在州治东

巡捕衙　在州治西

如昔司　，在州西一百七十里如昔都。山势险阻，防守交趾要害，今迁西江北历村。

管界司　，在州西一百八十里永乐乡。防守广西兼界要害之地。

沿海司　在州南十里中和坊东南。遥望龙门，守其要害，今迁小董。

长墩司　在州西三十里凤凰冈口，守其要害，今迁旧关。

灵山县治　后堂、穿堂、大堂、两廊。堂左为龙亭库，右为赞政厅，前为仪门、大门、鼓楼、旌善亭。大门内右为迎宾馆，左为土地祠，俱因兵燹毁废。公衙、廨舍，尽成榛莽。知县多弘安、林长存相继建复。

县丞衙　在县堂东，今裁。

典史衙　在县堂右

羁候所　在县治西

西乡司　，在县西二百里上宁乡。

林墟司　，在县南一百里武利墟。

永丰仓　裁

太平驿　裁